V ý z v a
na predkladanie žiadosti
o poskytnutie podpory formou dotácie podľa výnosu Ministerstva pôdohospodárstva a rozvoja vidieka Slovenskej republiky z  5.mája 2011  č.536/2011-100 o podrobnostiach  pri poskytovaní podpory v pôdohospodárstve a pri rozvoji vidieka v znení neskorších predpisov.
 
  Ministerstvo pôdohospodárstva a rozvoja vidieka Slovenskej republiky, Dobrovičova 12, 812 66 Bratislava v súlade s výnosom Ministerstva pôdohospodárstva a rozvoja vidieka Slovenskej republiky z 5.mája 2011 č.536/2011-100 o podrobnostiach pri poskytovaní podpory v pôdohospodárstve a pri rozvoji vidieka v znení neskorších predpisov /ďalej len „výnos“/

v y z ý v a

chovateľov hospodárskych zvierat, ktorí nie sú podnikateľmi 
§ 1 písm. e) výnosu

k predkladaniu žiadosti o poskytnutie dotácie

v termíne 

od zverejnenia tejto výzvy do 14. 9. 2018

na kompenzáciu strát na zvieratách a zlikvidovaných zariadeniach na chov zvierat, ktoré vznikli v dôsledku nariadených veterinárnych opatrení  podľa § 2 ods. 5 výnosu.

Povinnými prílohami žiadosti podľa výnosu sú:

•	vyplnená žiadosť a jej prílohy podľa vzoru, ktoré sú súčasťou tejto výzvy,

•	doklad o zriadení účtu žiadateľa v banke alebo pobočke zahraničnej banky, 
na ktorý sa má dotácia poukázať,

•	výpis z centrálneho registra včelstiev, nie starší ako tri mesiace, ktorý vystaví ministerstvom poverená organizácia na vedenie registra včelstiev,

•	kópia dokladu o nariadení opatrení, ktorý vystavila príslušná regionálna veterinárna 
a potravinová správa,

•	kópia dokladu o zrušení opatrení, ktorý vystavila príslušná regionálna veterinárna 
a potravinová správa,

•	kópia dokladu preukazujúceho množstvo dodaných mŕtvych tiel zvierat 
do prevádzkarne na spracovanie živočíšnych vedľajších produktov alebo kópia dokladu preukazujúceho likvidáciu včelstiev.
Žiadosť o poskytnutie dotácie sa predkladá osobne v podateľni Ministerstva pôdohospodárstva a rozvoja vidieka SR alebo zasiela poštou na adresu: Ministerstvo pôdohospodárstva a rozvoja vidieka SR, Sekcia pôdohospodárskej politiky a rozpočtu, odbor technickej pomoci programov EÚ a štátnych podpôr, Dobrovičova ul. č.12, 812 66 Bratislava  a to kompletne so všetkými povinnými prílohami.

Na uvedený účel ministerka pôdohospodárstva a rozvoja vidieka Slovenskej republiky schválila limit finančných prostriedkov v sume 95 000 eur.

Bližšie informácie o spôsobe poskytovania dotácie je možné získať’ priamo na odbore technickej pomoci programov EÚ a štátnych podpôr Ministerstva pôdohospodárstva a rozvoja vidieka SR, tel. 02/59266316.

V Bratislave, 26. 6. 2018

Ing. Monika Deneva
generálna riaditeľka
sekcie pôdohospodárskej politiky a rozpočtu